Liūdynė

Liūdynė – kaimas Panevėžio rajono savivaldybėje, 8 km į pietryčius nuo Panevėžio, prie kelio , Nevėžio dešiniajame krante. Seniūnaitijos centras. Veikia biblioteka, darželis-mokykla, kultūros namai, garsėjantys šokių ansambliu, yra vaikų ir jaunimo pučiamųjų orkestras „Vaikystės vėjas“. Veikia viena parduotuvė, Žemės ūkio technikos įrenginių gamybos bendrovė „Liūdynė“. Yra buvusio S. Meištavičiaus Liūdynės dvaro parkas. Link Panevėžio veda dviračių takas. Yra stadionas. Per Nevėžį kelyje į Keravą nutiestas Liūdynės tiltas. 


Liūdynėje šalia senojo kelio Panevėžys–Vilnius yra Lietuvos karių savanorių kapinės. Čia palaidoti devyni 2–ojo pėstininkų pulko kariai, kurie 1919 m. gegužės 21 d. žuvo kovose su Raudonąja armija ir vienas nežinomas karys bei 1941 m. tragiškai žuvęs šaulys Kazys Rakauskas. Šios kapinės įrašytos į istorijos paminklų sąrašą.Nepriklausomybės kovų dalyvių kapinės Liūdynėje. 2019-01-18, Pavb.lt (tikrinta 2024-09-12).

 Liaudies etimologija 

Pasakojama, kad kažkada nuostabiame parke gyveno bajoras Liudas. Jis dažnai verkęs, nes neturėjęs žmonos. Kai jis mirė, šį miestelį pavadino Liūdyne (nuo žodžio liūdėti).

 Istorija 

Nuo XVIII a. iki XX a. tarpukario buvo Liūdynės dvaras, per reformą išparceliuotas. 1925 m. atidaryta Liūdynės pradinė mokykla. 1957 m. atidarytas felčerių-akušerių punktas. Sovietmečiu Liūdynėje veikė automobilių ir traktorių techninio aptarnavimo stotys, remonto mechaninės dirbtuvės. 1988 m. įkurtas kultūros centras.Liūdynės kultūros centras. Liudyneskc.lt (tikrinta 2024-09-12).

 Gyventojai 

 Nuotraukos 

 Šaltiniai 

Kategorija:Panevėžio rajono savivaldybės gyvenvietės